མཉམ་འབྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཚོགས་ནི་རྒྱལ་ཁབ་སྒེར་བས་མངོན་འདོད་སྒྲུབ་ས་ཞིག་ཏུ་གྱུར་ཡོད་པས་ཨ་རི་ལྷན་ཚོགས་དེ་ལས་ཕྱིར་འཐོན་རྒྱུ་ཡིན་སྐོར་བསྒྲགས།ཟླ་འདིའི་ཕྱི་ཚེས་༡༨ཉིན་ནས་མགོ་འཛུགས་ཀྱིས་བདུན་ཕྲག་གསུམ་རིང་ཚོགས་བཞིན་པའི་མཉམ་འབྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཚོགས་ཀྱི་ཚོགས་འདུ་ཐེངས་༣༨པ་སུད་སིའི་གྲོང་ཁྱེར་ཇི་ནེ་ཝར་ཚོགས་བཞིན་ཡོད་པ་དང་།ཁ་སང་ལྷན་ཚོགས་ཐོག་ཨ་རིའི་སྐུ་ཚབ་ལྕམ་ནེ་ཁེ་ཧ་ལེ་ལགས་ཀྱིས།རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཚོགས་དེས་རྒྱལ་ཁབ་སོ་སོའི་ཆབ་སྲིད་ཀྱི་དགོས་མཁོ་བསྐྲུན་ཐབས་བྱས་པ་ཙམ་ལས་དོན་དངོས་ཐོག་འགྲོ་བ་མིའི་ཐོབ་ཐང་སྲུང་སྐྱོབ་བྱེེད་ཐུབ་ཀྱི་མེད་སྟབས།ཨ་རི་འགྲོ་བ་མིའི་ཐོབ་ཐང་ལྷན་ཚོགས་དེ་ལས་ཕྱིར་འཐོན་རྒྱུ་ཡིན་པ་དང་།རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཁང་ནི་རང་དོན་ཁོ་ན་སྒྲུབ་པའི་ཚོགས་པ་ཞིག་ཡིན་པ་དེས་འགྲོ་བ་མིའི་ཐོབ་ཐང་ལ་ཁྱད་གསོད་གཏོང་གི་ཡོད་ལུགས་བརྗོད་འདུག